OpenLLM-France/wikimedia huggingface dataset:
# Illes Barat Daya

Les Illes Barat Daya (indonesi: Kepulauan Barat Daya), literalment: Illes del Sud-oest, són un grup d'illes de la Província de les Moluques a Indonèsia.

## Illes

Entre d'altres:
* Wetar
* Liran
* Kisar
* Romang
* Damar (Damer)

## Geografia

Es troben al costat de l'extrem est de Timor Oriental. Wetar és l'illa més gran d'aquest grup. L'Estret de Wetar separa Wetar de Timor al sud.
Les illes són tropicals i presenten una estació seca (entre octubre i març) i una estació humida. La major part de les illes no són gaire fèrtils i poc boscoses.
Junt amb Timor, Nusa Tenggara, Sulawesi, i la major part de les Moluques, les illes Barat Daya Islands són part de Wallacea, illes separades per aigües marines profundes. Aquestes illes mai han estat unides ni amb Àsia ni amb Austràlia, per tant, tenen pocs mamífers i una mescla de la flora i la fauna d'ambdós continents.

## Història

Al contrari que la resta de les Illes Moluques, les illes Barat Daya no van participar en el secular comerç interinsular. Només a Damar es cultivaven espècies.

## Referències

* 1 2 3 Muller, Karl. Maluku: Indonesian Spice Islands. Singapore: Periplus Editions, 1997, p. 156. ISBN 962-593-176-7.
* ↑ Stuart L. Pimm et al. Terrestrial Ecoregions of the Indo-Pacific: A Conservation Assessment (World Wildlife Fund Ecoregion Assessments), Island Press, 2001, ISBN 9781559639231
# Lambaye

Lambaye és una ciutat del centre del Senegal. Avui dia és capital de la comunitat rural de Lambaye i del districte o arrondissement de Lambaye, al departamemt de Bambey, regió de Diourbel. tota la comunitat rural tenia el 2007 27.293 habitants una gran part dels quals són a Lambaye.
Fou la capital històrica del regne de Bawol.

## Referències

* (fr) Assane Ndiaye, Les réponses villageoises apportées à la politique étatique de développement en milieu rural : étude de cas de la communauté rurale de Lambaye au Sénégal, Université de Strasbourg II, 2001 (thèse de sociologie)
* (fr) Agnès Ostertag, Études exploratoires de la consommation alimentaire individuelle, des relations entre l'état nutritionnel et les performances physiques d'enfants d'âge scolaire - 6 à 11 ans - en zone rurale sénégalaise (Lambaye), 1989
# Hua Mulan (cràter)

Hua Mulan és un cràter d'impacte en el planeta Venus de 24 km de diàmetre. Porta el nom de Hua Mulan, llegendària guerrera xinesa, i el seu nom va ser aprovat per la Unió Astronòmica Internacional el 1991.

## Referències

* ↑ «Hua Mulan». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Joaquim Andrade

Joaquim Andrade (Travanca, Santa Maria da Feira, 14 de juny de 1945) va ser un ciclista portuguès, que fou professional des del 1965 fins al 1975. Va ser, juntament amb Fernando Mendes, un dels principals rivals de Joaquim Agostinho. Va combinar la carretera amb la pista.
El seu fill Joaquim també s'ha dedicat al ciclisme professional.

## Palmarès en ruta

* 1965
** Vencedor d'una etapa de la Volta a Portugal
* 1969
** Campió de Portugal en muntanya
** 1r de la Volta a Portugal i vencedor de 2 etapes
* 1970
** Campió de Portugal en muntanya
** Vencedor d'una etapa de la Volta a Portugal
** Vencedor d'una etapa del Gran Premi Casal
* 1971
** 1r del Gran Premi Fagor i vencedor de 3 etapes
** 1r del Gran Premi Nocal i vencedor de 2 etapes
* 1972
** Campió de Portugal en muntanya
** Vencedor d'una etapa del Gran Premi del Midi Libre
* 1974
** 1r del Gran Premi Couto i vencedor d'una etapa
** Vencedor d'una etapa de la Volta a Portugal
* 1976
** Vencedor de 4 etapes de la Volta a Portugal
* 1977
** Vencedor d'una etapa de la Volta a Portugal
* 1978
** 1r de la Volta a l'Algarve
* 1981
** Vencedor d'una etapa del Gran Premi Jornal de Notícias
* 1982
** Vencedor d'una etapa del Gran Premi Jornal de Notícias

## Palmarès en pista

* 1969
** Campió de Portugal en Persecució
* 1972
** Campió de Portugal en Persecució
* 1973
** Campió de Portugal en Persecució
** Campió de Portugal en Persecució per equips

### Resultats al Tour de França

* 1972. Abandona
* 1973. 64è de la classificació general

### Resultats a la Volta a Espanya

* 1974. 26è de la classificació general
* 1976. 24è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
# Grallenia arenicola

Grallenia arenicola és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,9 cm de longitud total i les femelles 2,26.
* Nombre de vèrtebres: 27-28.

## Hàbitat

És un peix marí, de clima tropical i demersal que viu entre 10-50 m de fondària.

## Distribució geogràfica

Es troba al Pacífic nord: el Japó.

## Observacions

És inofensiu per als humans.

## Referències

* 1 2 3 Shibukawa, K. & Iwata, A., 2007. Grallenia, a new goby genus from the Western Pacific, with descriptions of two new species (Perciformes: Gobiidae: Gobiinae). Bulletin of National Museum of Nature and Sciences. Ser A (1): 29-49.
* ↑ BioLib (anglès)
* 1 2 3 4 FishBase (anglès)
* ↑ Shibukawa, K. i A. Iwata, 2007. Grallenia, a new goby genus from the western Pacific, with descriptions of two new species (Perciformes: Gobiidae: Gobiinae). Bull. Natl. Mus. Nat. Sci., Ser. A, Suppl. 1:123-136.

## Enllaços externs

* AQUATAB
# ImperiumAO

ImperiumAO, també abreujat Iao, és un videojoc de rol en línia multijugador massiu disponible per als sistemes operatius Windows. Va ser desenvolupat l'any 2004 a partir del videojoc Argentum Online, del qual inicialment posseïa molts elements, però, des de la versió 1.3 de ImperiumAO, el motor gràfic i la plataforma del servidor no són les mateixes que en Argentum Online.
L'acció es desenvolupa en un món de ficció virtual on s'adopta el paper d'un personatge determinat que interacciona amb altres personatges, ja siguin jugadors online o personatges no jugadors (o NPC, com s'anomenen habitualment al joc). Totes les interaccions es desenvolupen en un ambient fantàstic com en un joc de rol.

## Enllaços externs

* Página oficial de ImperiumAO
# Laporta

* No s'ha de confondre amb Laporte.
Laporta és el nom dels següents personatges:
* Antoni Laporta i Astort (1885 - 1957), pianista i compositor
* Francesc Laporta i Mercader (1857 - 1900), compositor i pedagog
* Francesc Laporta i Valor (1850 - 1914), pintor i polític municipal
* Jacint Laporta i Mercader (1854 - 1938), metge i escriptor
* Joan Laporta i Estruch (1962), advocat, directiu esportiu i polític independentista català
* Joan Saura i Laporta (1950), president d'Iniciativa per Catalunya Verds
* Juan-Eduardo Cirlot Laporta (1916 - 1973), poeta, crític d'art, hermeneuta, mitòleg i músic
# Menticirrhus undulatus

Menticirrhus undulatus és una espècie de peix de la família dels esciènids i de l'ordre dels perciformes.

## Morfologia

Els mascles poden assolir 71 cm de longitud total i 3.900 g de pes.

## Alimentació

Menja crustacis i cucs.

## Hàbitat

És un peix marí, de clima subtropical i demersal que viu fins als 14 m de fondària.

## Distribució geogràfica

Es troba a l'oceà Pacífic oriental: des de Califòrnia (els Estats Units) fins al Perú.

## Ús comercial

És comú als mercats.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* ↑ Chao, L.N., 1995.

## Enllaços externs

* AQUATAB
# Huachipaeri

El huachipaeri o wachipairi és una llengua indígena de l'Amazònia peruana, als marges dels rius Madre de Dios i Keros a la regió de Madre de Dios, que pertany a la família harákmbut. També és coneguda com huachipaire, wačipairi i amb el derogatiu mashco. És una llengua en perill. Hi havia 301 parlants el 2000, ara els pobles que l'utilitzaven es passen al castellà, però el 2012 encara el parlaven nens d’unes poques comunitats.

## Referències

* ↑ A language of Peru (Ethnologue.com) en anglès

## Enllaços externs

* Huachipaeri Manu Arxivat 2020-08-18 a Wayback Machine.
* Ethnologue
# Guo Huai

    En aquest nom xinès, el cognom és Guo.
Guo Huai :
| Xinès tradicional: | Xinès tradicional: | 郭淮 |
| Xinès simplificat: | Xinès simplificat: | 郭淮 |
| Mandarí |
| Mandarí | Pinyin: | Guō Huái |
Guo Huai (187-255 EC), nom estilitzat Boji (伯済), va ser un general militar de Cao Wei durant l'era dels Tres Regnes de la història xinesa. Va començar la seva carrera durant el període de la tardana Dinastia Han Oriental sota el senyor de la guerra Cao Cao. Més tard durant el regnat de Cao Pi, va ascendir de rangs i es va convertir en gran mariscal sota el comandament de Sima Yi.
Guo va derrotar a les tribus Di i Qiang diverses vegades i va defensar Cao Wei de les campanyes de Jiang Wei.

## En la ficció

En la novel·la històrica del Romanç dels Tres Regnes, mentre Guo perseguia una retirada de Jiang Wei durant les campanyes del nord d'aquest últim, Guo li abastà una fletxa del mateix Jiang Wei i va transir.

## Referències modernes

Guo Huai és un personatge jugable en el videojoc Dynasty Warriors 7 representant Wei en el mode història de Jin. Ell té un aspecte malaltís i es representa com afectat per una malaltia que li causa la tos durant les escenes de diàleg.

## Vegeu també

* Llista de persones dels Tres Regnes

## Referències

* Chen Shou. Registres dels Tres Regnes, Capítol 26, Biografia de Guo Huai.
# La gran escapada de l'os Yogi

La gran escapada de l'os Yogi (títol original en anglès, Yogi's Great Escape) és un telefilm d'animació de 1987 produït per Hanna-Barbera com a part de la sèrie Hanna-Barbera Superstars 10. La pel·lícula de dues hores es va emetre en sindicació. S'ha doblat al català.

## Referències

* ↑ «The Yogi Bear Show DVD news: Yogi's Great Escape and Yogi Bear and the Magical Flight of the Spruce Goose and Yogi and the Invasion of the Space Bears | TVShowsOnDVD.com». Arxivat de l'original el 2016-03-04. [Consulta: 28 gener 2016].
* ↑ Sennett, Ted. The Art of Hanna-Barbera: Fifty Years of Creativity. Studio, 1989, p. 69. ISBN 978-0670829781.
* ↑ Lenburg, Jeff. The Encyclopedia of Animated Cartoons. Checkmark Books, 1999, p. 350. ISBN 0-8160-3831-7.
* ↑ «La gran escapada de l'os Yogi». ésAdir. [Consulta: 17 juliol 2024].
# Mastacembelus sclateri

Mastacembelus sclateri és una espècie de peix pertanyent a la família dels mastacembèlids.

## Descripció

* Fa 31 cm de llargària màxima.
* Nombre de vèrtebres: 84.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àfrica: conques dels rius Kribi, Ntem (el Camerun) i Congo.

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Boulenger, G. A., 1903. On the fishes collected by Mr. G. L. Bates in southern Cameroon. Proceedings of the General Meetings for Scientific Business of the Zoological Society of London 1903, v. 1 (pt 1): 21-29, Pls. 1-5.
* ↑ Catalogue of Life (anglès)
* 1 2 3 4 FishBase (anglès)
* ↑ Travers, R.A., G. Eynikel i D.F.E. Thys van den Audenaerde, 1986. Mastacembelidae. P. 415-427. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* ↑ Kamdem Toham, A. i G.G. Teugels, 1998. Diversity patterns of fish assemblages in the Lower Ntem River Basin (Cameroon), with notes on potential effects of deforestation. Arch. Hydrobiol. 141(4): 421-446.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Vreven, E.J., 2005. Mastacembelidae (Teleostei; Synbranchiformes) subfamily division and African generic division: an evaluation. J. Nat. Hist. 39(4):351-370.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* ITIS (anglès)
# Illes Ballestas

Les Illes Ballestas són un grup de petites illes prop de la ciutat de Pisco, al Perú, estan compostes per formacions rocoses on es troba una important fauna marina amb aus guaneres. Destaquen Illes Ballestas Nord, Centre i Sud cadascuna amb una superfície estimada de 0,12 km².
També es poden apreciar pingüins peruans que es troben en perill d'extinció. Igualment, les illes Ballestas es constitueixen en el refugi de dues varietats de llops marins (llops prims i llops xuscos) i d'altres mamífers.
A aquests llops de mar els agrada apropar-se a les embarcacions de turistes i salten al seu voltant, essent aquest un espectacle molt apreciat pels visitants.
Resulta també d'especial interès quan s'està prop d'aquestes illes el fet d'escoltar els crits de les manades de llops. Dona la impressió d'estar envoltat per aquests animals pràcticament a gairebé 360 graus. L'espectacle auditiu és especialment singular i inigualable. Aquests llops de mar són inofensius.
A aquestes illes es pot accedir des del balneari de Paracas, prop de Pisco, fent un circuit que es realitza en bots, el que permet apreciar aquestes espècies en el seu medi ambient de manera segura. El circuit complet triga d'unes quatre a cinc hores.
Navegant cap a les illes Ballestas, en el camí es pot apreciar El Candelabro (El Canelobre), que és un geoglif de grans dimensions que serveix de far als navegants. Aquest "Canelobre" està relacionat amb les línies de Nazca.
Tolt i que la visita a les illes Ballestas és des del punt de vista ecoturístic l'excursió més coneguda de la costa peruana, des de fa pocs anys les illes Palomino, al Callao, s'han convertit en una alternativa als visitants que per diverses raons no poden arribar a Paracas.
# Joy Crisp

Joy Crisp (Colorado Springs, segle XX) és una geòloga planetària estatunidenca especialitzada en geologia de Mart. Destaca pel seu treball a les missions de la NASA a Mart, com ara Mars Exploration Rover i Mars Science Laboratory.

## Joventut i estudis

Crisp va néixer a Colorado Springs, Colorado. Va obtenir una llicenciatura en geologia al Carleton College el 1979, i un màster (1981) i un doctorat (1984) per la Universitat de Princeton. Posteriorment, Crisp va ser investigadora postdoctoral a UCLA durant més de dos anys. Els seus estudis van implicar investigar roques de les illes Canàries en condicions similars a les dels volcans.

## Carrera professional

Crisp és investigadora del Jet Propulsion Laboratory (JPL) des de 1989. Ha estat científica principal allà des de 2004. Crisp ha treballat en nombrosos projectes i missions de la NASA, com ara el Mars Pathfinder, Mars Exploration Rover (MER) i Mars Science Laboratory (MSL). És la científica adjunta del projecte per a la missió rover MSL Curiosity.

## Referències

* ↑ «Planetary Science: People: Joy Crisp» (en anglès). Jet Propulsion Laboratory (JPL). Arxivat de l'original el 2006-09-29. [Consulta: 24 desembre 2022].
* 1 2 «Dr. Joy Crisp, Project Scientist for the Mars Exploration Rover Mission» (en anglès). National Aeronautics and Space Administration (NASA). Arxivat de l'original el 2009-07-12. [Consulta: 24 desembre 2022].
* 1 2 «Joy Crisp Brief Resume» (en anglès). Arxivat de l'original el 2013-09-24. [Consulta: 24 desembre 2022].
* ↑ Amos, Jonathan «Nasa's Curiosity rover 'sniffs' Martian air» (en anglès). BBC, 06-09-2012.
# Johanngeorgenstadtita

La johanngeorgenstadtita és un mineral de la classe dels fosfats que pertany al supergrup de l'al·luaudita. Rep el nom de Johanngeorgenstadt, a Alemanya, la seva localitat tipus.

## Característiques

La johanngeorgenstadtita és un arsenat de fórmula química Ni$^{2+}$$_{4.5}$(AsO₄)₃. Cristal·litza en el sistema monoclínic. La seva duresa a l'escala de Mohs és 5.
L'exemplar que va servir per a determinar l'espècie, el que es coneix com a material tipus, es troba conservat a les col·Leccions mineralògiques del Museu Americà d'Història Natural de la ciutat de Nova York, amb el número de catàleg: 17956.

## Formació i jaciments

Va ser descoberta a Alemanya, concretament a la localitat de Johanngeorgenstadt, al Districte d'Erzgebirge (Saxònia), on es troba en forma d'agregats ensucrats de grans arrodonits irregulars de color rosa-taronja, o com a prismes curts amb un diàmetre d’unes 70 µm. Normalment es troba associada a altres minerals com: aerugita, bunsenita, quars, rooseveltita i xanthiosita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Johanngeorgenstadtite» (en anglès). Mindat. [Consulta: 17 agost 2021].
# Grazia Varisco

Grazia Varisco (Milà, 5 d'octubre de 1937) és una artista visual i dissenyadora italiana.
El 1960 s'integrà al Gruppo T de Milà i participà en diverses exposicions al voltant de la Nova Tendència i del grup Zero així com en manifestacions al voltant del cinetisme. Juntament amb Edna Andrade, Bridget Riley o Vera Molnár és una de les dones més influents de l'art òptic.
La seva obra ha format part d'exposicions a la Biennal de Venècia (1964, 1986), la Quadrienal de Roma (1973) o la Trienal de Toyama. El 2000 va exposar 'Force Fields: Phases of the Kinetic’ al Museu d'Art Contemporani de Barcelona.
Va ser també professora d'història de l'art a la Universitat de Milà i dissenyadora gràfica. El 2007 va rebre el Premi d'Escultura del President de la República Italiana Giorgio Napolitano.

## Referències

* ↑ «Grazia Varisco». Gran Enciclopèdia Catalana. Barcelona: Grup Enciclopèdia Catalana.
# Laflammeïta

La laflammeïta és un mineral de la classe dels sulfurs. Va ser anomenat així en honor de Joseph Hector Gilles Laflamme, un mineralogista canadenc en reconeixement per les seves contribucions a la caracterització dels minerals del grup del platí.

## Característiques

La laflammeïta és un sulfur de fórmula química Pd₃Pb₂S₂. Cristal·litza en el sistema monoclínic. Segons la classificació de Nickel-Strunz forma part del grup 2.BC.60 (Sulfurs metàl·lics amb Rh, Pd, Pt...).

## Formació i jaciments

S'ha descrit a Lapònia, Sibèria i Stillwater (Canadà). Descrit junt amb altres minerals del grup del platí en intrusions ultrabàsiques. Es troba estretament relacionat amb la parkerita (Ni₃Bi₂S₂).

## Referències

* ↑ «Laflammeite» (en anglès). Mindat. [Consulta: 7 novembre 2015].
# Imperio principis

La lex regia o pròpiament Lex de Imperio principis, va ser la llei romana que va establir l'Imperi. Es va concedir el poder (imperium) a una sola persona, Octavi, i la seva autoritat reunia les potestats tribunícia, censora i el càrrec de pontífex màxim, i prenia el títol de princeps imperator.
El nom de princeps el va proposar el senador Munaci Planc que va suggerir com a nom per a Octavi el d'August.

## Referències

* ↑ Smith, William (ed.). «Princeps». A Dictionary of Greek and Roman Antiquities (1890). [Consulta: 14 abril 2022].
* ↑ Suetoni. Vides dels dotze cèsars, VII, 2
# Lavrentievita

La lavrentievita és un mineral que forma sèrie amb l'arzakita. Fou anomenat així per V.I. Vasil'ev, N.A. Pal'chik, i O.K. Grechishchev l'any 1984 en honor de Mikhail Alekseevitx Lavrent’ev, un matemàtic i hidrodinamista de l'Institut d'Hidrodinàmica de Novosibirsk, Rússia, que fou fundador de l'Acadèmia Siberiana de la Ciència. La lavrentievita és polimorfa de la corderoïta i la kenhsuïta.

## Característiques

La lavrentievita és un mineral de fórmula química Hg$^{2+}$₃S₂(Cl,Br)₂. Cristal·litza en el sistema monoclínic. El mineral tipus es conserva al Museu Geològic de Sibèria Central, a Novosibirsk.

## Formació i jaciments

A la seva localitat tipus, el mineral formava intercreixements complexos amb arzakita, de fins a 0,2 mil·límetres. A més a més, es trobava associat a quars, mercuri natiu, caolinita, eglestonita, corderoïota, cinabri i calomelans. El context geològic on fou trobat era la zona d'oxidació d'un dipòsit hidrotermal amb presència de mercuri.

## Referències

* ↑ «Lavrentievite» (en anglès). Mindat. [Consulta: 28 desembre 2019].
* ↑ «Lavrentievite Mineral Data». Webmineral, anglès. [Consulta: 17 juny 2020].
* ↑ «Lavrentievita» (en anglès). Handbook of Mineralogy. Arxivat de l'original el 2019-05-08. [Consulta: 17 juny 2020].
# Medusa luminiscent

La medusa luminescent (Pelagia noctiluca) és una medusa de la classe dels escifozous, de distribució atlàntica i mediterrània, que ocupa preferentment hàbitats pelàgics, però que pot formar eixams que arriben a la línia de costa i impedeixen el bany a causa de la naturalesa extremadament urticant dels seus cnidocits.
És la medusa més freqüent del litoral català.

## Referències

* ↑ Acàlef luminescent al Termcat
* ↑ «Club de Inmersión Biología :: 06. Cnidarios-Medusas, Pelagia noctiluca». [Consulta: 20 setembre 2020].
* ↑ Forroll Isanda, Eduard. «Les meduses del litoral català». Ara, 11-07-2021. [Consulta: 1r agost 2023].

## Enllaços externs

* Fitxa tècnica de meduses